125. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. 100485 της 23/31 Μαρτ. 1981 (ΦΕΚ Β΄ 185) (Διόρθ. Σφαλμ. στο ΦΕΚ Β΄ 238 της 22 Απρ.  1981) Περί προϋποθέσεων και όρων χορηγήσεως δανείων σε υπαλλήλους του Ο.Α.Ε.Δ. Έχοντας υπόψη: 1.Τις διατάξεις: α)Του Ν.Δ. 212/69 «περί οργανώσεως και διοικήσεως του Οργανισμού Απασχολήσεως Εργατικού Δυναμικού». β)Του άρθρ. 17 του Νόμ. 435/76 «περί τροποποιήσεως και συμπληρώσεως ενίων διατάξεων εργατικών τινων νόμων και ρυθμίσεως συναφών θεμάτων. 2.Την απόφασή μας αριθ. 47513/8142/20.11.76 «περί των προϋποθέσεων και των όρων χορηγήσεως δανείων εις υπαλλήλους του Ο.Α.Ε.Δ.». 3.Την αναφορά αριθ. 72438/3.3.81 του Ο.Α.Ε.Δ. με την οποία μας υποβλήθηκε απόσπασμα πρακτικού της συνεδριάσεως αριθ. 98/24.2.81 του Δ.Σ. αυτού, αποφασίζουμε: Α΄.Εγκρίνουμε την απόφαση αριθ. 2680 που έλαβε το Διοικητικό Συμβούλιον του Οργανισμού Απασχολήσεως Εργατικού Δυναμικού, κατά την συνεδρίαση αυτού αριθ. 98/24.2.81, σχετικά με χορήγηση στο μόνιμο και επί σχέσει εργασίας ιδιωτικού δικαίου αορίστου χρόνου προσωπικό απλού εντόκου δανείου μέχρι 5 μηνιαίων αποδοχών, με τους κατωτέρου όρους και προϋποθέσεις: 1.Δάνειο δικαιούνται οι μόνιμοι υπάλληλοι του Οργανισμού, καθώς και οι επί σχέσει εργασίας ιδιωτικού δικαίου αορίστου χρόνου πλην των δικηγόρων και των γιατρών-εφόσον κατά τη λήψη του δανείου έχουν συμπληρώσει τριετή υπηρεσία από το διορισμό ή την πρόσληψή τους. 2.Η χορήγηση δανείου επιτρέπεται αποκλειστικά στις εξής περιπτώσεις: α)Γάμου β)Τοκετού γ)Ασθενείας, διαρκείας τουλάχιστον 20 ημερών. δ)Ατυχήματος εντός ή εκτός της υπηρεσίας, εξ αιτίας του οποίου ο υπάλληλος παρέμεινε εκτός υπηρεσίας 20 τουλάχιστον ημέρες. ε)Θανάτου. ς)Αγοράς οικίας για στέγαση της οικογενείας του δικαιούχου. ζ)Εγκαταλείψεως οικίας λόγω σεισμών ή πλημμυρών. η)Εξώσεως θ)Επισκευής οικίας. ι)Δαπάνης στην οποία υποβλήθηκε ο δικαιούχος εξ αιτίας σεισμών ή πλημμυρών. ια)Μεταθέσεως του δικαιούχου ή της συζύγου του. ιβ)Μισθώσεως οικίας για στέγαση της οικογενείας του δικαιούχου. 3.Τα ανωτέρω περιστατικά πρέπει να συντρέχουν στο πρόσωπο του δικαιούχου υπαλλήλου ή σε κάποιο από τα μέλη της οικογενείας του. Στα μέλη της οικογένειας περιλαμβάνονται και οι γονείς του υπαλλήλου ή του συζύγου, καθώς και οι ανάπηροι ή ανίκανοι για εργασία αδελφοί, εφ’ όσον η συντήρησή τους βαρύνει τον δικαιούχο. 4.Ο υπάλληλος δεν μπορεί να πάρει νέο δάνειο αν δεν εξοφλήσει ολοκληρωτικά το προηγούμενο. Σε εξαιρετικές μόνο περιπτώσεις μπορεί να δοθεί συμπληρωματικό δάνειο και μέχρι του ύψους των αποδοχών δύο μηνών. Σε καμμία περίπτωση παλαιό και νέο δάνειο δεν μπορεί να υπερβαίνει το ύψος των αποδοχών 5 μηνών. 5.Τα δάνεια πρέπει να εξοφλούνται με ίσες μηνιαίες δόσεις, αρχομένης της καταβολής τούτων από τον επόμενο της χορηγήσεως μήνα. Οι δόσεις ορίζονται ως ακολούθως: α)Για δάνειο αποδοχών ενός μηνός 12 δόσεις β)  »  » »       2   μηνών 24 » γ)  »  » »       3 » 36 » δ)  »  » »       4 » 48 » ε)  »  » »       5 » 60 » 6.Ως επιτόκιο των δανείων ορίζεται το επιτόκιο της Τράπεζας της Ελλάδος που ισχύει εκάστοτε για τα κεφάλαια που έχει καταθέσει σ’ αυτήν ο Οργανισμός, προσαυξανόμενο λόγω ασφαλίστρου κατά 1%. 7.Τα εισπραττόμενα από τον Οργανισμό ποσά για την εξόφληση των χορηγουμένων δανείων δύνανται να επαναδανείζονται στους υπαλλήλους με τους ως άνω όρους. 8.Τα δάνεια χορηγούνται ύστερα από αίτηση των υπαλλήλων που πρέπει να απευθύνεται στη Δ/νση Διοικητικού και να συνοδεύεται από υπεύθυνη δήλωση του υπαλλήλου (Ν.Δ. 105/69) στην οποία θ’ αναφέρεται ρητά ότι για τη λήψη του δανείου συντρέχει ένας από τους ανωτέρω όρους. Η υπηρεσία διατηρεί πάντοτε το δικαίωμα να ελέγχει αν η δήλωση του υπαλλήλου ανταποκρίνεται στην αλήθεια. Β΄.Η απόφασή μας αριθ. 47513/8142/20.11.76 καταργείται. 